Seniorprojektleder til deltidsstilling i Byggeri og Vedligehold i Glostrup Kommune
Vil du være med til at udvikle Glostrup Kommunes bygninger for at imødekomme det stigende kapacitetsbehov? – Vi bygger og ombygger på flere områder, fra daginstitutioner og skoler til kulturhuse, idrætshaller og ældrecentre og har derfor brug for en erfaren projektleder. Har du erfaring med byggeprojekter og kan holde mange bolde i luften? Så er det måske dig, vi leder efter. 
Hvorfor skal du vælge os? 
Som projektleder i Glostrup Kommune får du ansvaret for store bygge- og anlægsopgaver på vores kommunale ejendomme. Vi leder efter en kollega der har dokumenteret erfaring med projektledelse af store anlægsprojekter som f.eks. plejecenter, dagtilbud, skolebyggerier. 
Du kommer til at styre opgaverne fra start til slut – med ansvar for tid, økonomi og kvalitet.
Vi søger: 
En erfaren kollega, der: 
· kan tage ansvar fra dag ét og selvstændigt drive projekter fremad med godt momentum 
· har overblik, handlekraft og energi til at håndtere mange opgaver parallelt
· kan træffe beslutninger undervejs og sikre fremdrift 
· kan samarbejde på tværs af organisationen 
· kendskab til Commissioning er en fordel 
· kendskab og interesse i FM-systemer, gerne Dalux. 
· kendskab til teknik og tekniske anlæg og at kunne inkludere dem i processen er en fordel 
Vi forestiller os, at du har en uddannelsesmæssig baggrund som arkitekt, bygningskonstruktør, bygningsingeniør eller anden relevant erfaring.
Vi tilbyder:
· et alsidigt job med stor selvstændighed og ansvar
· mulighed for at arbejde med mange forskellige bygningstyper og opgaver
· en arbejdsplads med engagerede kolleger, der brænder for at skabe gode rammer for borgere og brugere 
· en kommune med ambitioner om bæredygtighed og kvalitet i vores byggeri og ejendomsdrift 
· gode kollegaer der vægter fællesskab og socialt samvær højt.
Løn og ansættelse 
Da der vil være kørsel i bil mellem lokationer, er kørekort til personbil et krav. Der vil blive indhentet straffeattest og børneattest. 
Vi forventer at stillingen indplaceres efter Akademikernes overenskomst. Afhængig af din uddannelse, anciennitet og kvalifikationer, kan der være mulighed for forhandling af tillæg og/eller anden grundløns- eller overenskomst-indplacering.
Stillingen er på halv tid, 24 timer inkl. frokost og besættes efter gældende overenskomst samt principperne om Ny Løn. Tiltrædelse: 1. november 2026. Ansøgningsfrist den 28. september 2026 kl.10. Ansættelsessamtaler er planlagt til 5. oktober.
Organisering
Stillingen er organisatorisk placeret i Glostrup Kommunens Ejendomscenter i Byggeri og Vedligehold, et tværfagligt team, der varetager vedligeholdelsesopgaver, samt større og minder anlægssager, herunder såvel nybyggeri, som renovering og ombygning, energi- og indeklima projekter, og arealforvaltning. Teamet består af 10 medarbejdere, og varetager alle relevante bygningsrelaterede opgaver på kommunens 155.000 m2 fordelt på 85 ejendomme. 
I Glostrup Kommune er der røg-, damp- og nikotinfri arbejdstid. Såfremt du ønsker at høre mere om stillingen, er du velkommen til at kontakte: Funktionsleder: Anne Hørsving anne.horsving@glostrup.dk Tlf.: 21 74 71 21 
 
 

